See kõik on iseenesest tark ja läbinägelik hinnang, selliseid tendentse võib  kahtlemata täheldada. Kas aga Kultuurkapitali täielik mitteolemasolu ei juhiks inimesi potentsiaalselt veel halvematele mõtteradadele: kogu sellest kultuuripasast ei hooli üldse mitte keegi, isegi ei teeselda selle elushoidmist, küllap see üks mõttetu ummiktee on, äh, hakkan parem koprakujulisi hambaharjahoidjaid tootma?    Võimalik optimistlik vastuargument, et iseseisva mõtlemisega inimesed sellisesse lõksu ei langeks, paneksid ehk koguni ise mingi parema süsteemi püsti, peaks ju kehtima ka praeguses  olukorras.